కోల్కతా: భారత కెప్టెన్ విరాట్ కోహ్లీ తన బ్యాటింగ్ లోపాలపై దృష్టి పెట్టాడు. ఆస్ట్రేలియాతో జరిగిన వన్డే సిరీస్లో ఫ్రంట్ ఫుట్ డ్రైవ్స్ను సరిగా ఆడలేక కోహ్లీ పలుసార్లు అవుటయ్యాడు. దీంతో మంగళవారం నెట్స్లో పాల్గొన్న కోహ్లీ ఈ షాట్లను ఎక్కువగా ప్రాక్టీస్ చేశాడు. అయితే దీనికోసం షార్ట్ హ్యాండిల్ ఉన్న బ్యాట్ను వినియోగించాడు. హ్యాండిల్ పరిమాణం తక్కువగా ఉంటే కింది భాగాన్ని గట్టిగా పట్టుకునే అవకాశం ఉంటుంది. దీంతో డ్రైవ్ షాట్ను కచ్చితంగా ఆడుతూ బంతిని గాల్లోకి కాకుండా నేలబారుగా పంపించవచ్చు.  నెట్స్లో పాల్గొనడానికి ముందు బెంగాల్ క్రికెట్ సంఘం (క్యాబ్) సిబ్బందిని పిలిపిం చి మాట్లాడిన కోహ్లీ తన బ్యాట్ బ్లేడ్ మందాన్ని కార్పెంటర్తో అంగుళంమేర చెక్కిం చాడు. ఇక సోమవారం నెట్స్లో పాల్గొనని చటేశ్వర్ పుజారా మంగళవారం చాలా సేపు మైదానంలో గడిపాడు. ఓపెనర్ మురళీ విజయ్.. కోహ్లీకి బౌలింగ్ చేస్తూ కనిపించాడు. ఆ తర్వాత కోచ్ రవిశాస్త్రి, రవీంద్ర జడేజాతో కలిసి కోహ్లీ పిచ్ను పరిశీలించాడు. మరోవైపు శ్రీలంక ఆటగాళ్లు కూడా నెట్స్లో చెమటోడ్చారు. షెడ్యూల్ సమయానికంటే గంట ముందే ఈడెన్కు చేరుకున్న లంక జట్టు నాలుగు గంటలపాటు ప్రాక్టీస్ చేసింది.
kolkata: bhaarata kepten virat kohli tana batting lopalapai drushti pettaadu. austreliato jarigina vande siriislo frunt fut drivesnu sarigaa aadaleka kohli palusaarlu avutayyaadu. deentho mangalavaaram netslo palgonna kohli ee shatlanu ekkuvagaa practies cheshaadu. ayithe deenikosam shart handill unna byaatnu viniyoginchaadu. handill parimaanam takkuvagaa unte kindi bhaagaanni gattigaa pattukune avakaasam untundi. deentho drive shatnu kachitamgaa aadutuu bantini galloki kakunda nelabaarugaa pampinchavachhu.  netslo paalgonadaaniki mundu bengal cricket sangham (cab) sibbandini pilipim chi matladina kohli tana byat blade mandaanni carpentertho angulammera chekkim chaadu. ika somavaram netslo paalgonani chateshwar pujara mangalavaaram chala sepu maidaanamlo gadipadu. openar muralii vijay.. kohliki bouling chestu kanipinchaadu. aa tarvaata koch ravisastri, ravindra jadejaatho kalisi kohli pichnu pariseelinchaadu. marovaipu srilanka aatagaallu kuudaa netslo chematodchaaru. shedule samayanikante ganta munde eedenku cherukunna lanka jattu naalugu gantalapaatu practies chesindi.